III CONVOCATÒRIA D'ARTS VISUALS DE LA PLATAFORMA INTERACTUA- UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/39477)
  + [Valencià](/va/acuerdo/39641)






Selector de idioma

Leer

* [Español](/es/acuerdo/39433)
* [Valencià](/va/acuerdo/39024)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





III CONVOCATÒRIA D'ARTS VISUALS DE LA PLATAFORMA INTERACTUA- UNIVERSITAT D'ALACANT[Butlletí Oficial Universitat d'Alacant](/ca/Publicacion)
===========================================================================================================================================

Secretaria General

Butlletí Oficial Universitat d'Alacant





III CONVOCATÒRIA D'ARTS VISUALS DE LA PLATAFORMA INTERACTUA- UNIVERSITAT D'ALACANT

Data d'aprovació
:   29/05/2023

Data de publicació
:   30/05/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/39941)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/39955)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/39261)
  + [Compartir acuerdo en 

    X](https://twitter.com/intent/tweet?via=UA_Universidad&text=III CONVOCATÒRIA D'ARTS VISUALS DE LA PLATAFORMA INTERACTUA- UNIVERSITAT D'ALACANT&url=https://www.boua.ua.es/va/acuerdo/39419)

**Títol:** III CONVOCATÒRIA D'ARTS VISUALS DE LA PLATAFORMA INTERACTUA- UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 29 de maig de 2023

III CONVOCATÒRIA D'ARTS VISUALS DE LA PLATAFORMA INTERACTUA- UNIVERSITAT D'ALACANT

1.            Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, de 3 premis i la selecció de les millors obres per a conformar la III exposició virtual de la plataforma InteractUA, que enguany s'exposarà també de manera física.

La plataforma InteractUA de joves artistes i creadors de la Universitat d'Alacant és una iniciativa del Servei de Cultura de la Universitat d'Alacant per a la trobada i la promoció de l'alumnat que practica alguna disciplina artística.

La convocatòria d'arts visuals pretén ser un aparador de les creacions més innovadores, i donar suport al talent creatiu i artístic de l'alumnat de la nostra universitat.

A través d'aquesta convocatòria se seleccionaran diferents peces artístiques per a la participació en la III exposició de la plataforma InteractUA, en format físic i virtual, que tindrà lloc en el Museu de la Universitat d'Alacant.

Per a aquesta edició la temàtica serà EN CONFLICTE.

Atesa la situació present, en la qual el conflicte armat i les seues conseqüències globals estan de plena actualitat, volem abordar des d'una visió artística i multidisciplinària el concepte de conflicte, no sols aquesta accepció, que representa l'escenari últim, sinó també buscant-ne una definició àmplia.

Podem definir el conflicte com un combat, una lluita, una baralla; un problema, una qüestió o una matèria de discussió; fins i tot, la coexistència de tendències internes contradictòries en l'individu.

També s'atribueix al conflicte la capacitat de generar acció i produir canvis en la mesura en què implica una ruptura de l'estabilitat en un context determinat.

2.    Requisits de les persones beneficiàries

Podrà participar-hi l'alumnat que:

-         Requisit 1: durant el curs 2022-2023 estiga matriculat en la Universitat d'Alacant. En cas de treballs realitzats per un grup o col·lectiu, almenys un dels membres ha de complir aquest requisit.

-         Requisit 2:  forme part o s'inscriga en la plataforma InteractUA.

No s'admetran aquelles participacions que no complisquen els requisits establits en aquestes bases.

També podran ser excloses aquelles obres el contingut de les quals resulten ofensius, discriminatoris o generen sospites de plagi. En aquest últim cas, la responsabilitat serà únicament i exclusivament de la persona participant.

3.            Nombre i dotació dels premis

De totes les propostes rebudes, se seleccionaran les obres que formaran part de la III exposició virtual de la plataforma InteractUA allotjada en la pàgina web del Museu de la Universitat d'Alacant i que entrarà a formar part del catàleg d'exposicions itinerants de la Universitat d'Alacant.

Entre les obres seleccionades, se'n triaran tres, que seran premiades amb:

-    1r premi: 345€

-   2n premi: 230€

-   3r premi: 115€

Aquestes quantitats estan subjectes a les retencions d'IRPF corresponents.

Les peces seleccionades o la reproducció s'exposaran de manera física en el Museu de la Universitat d'Alacant.

Es podrà declarar desert algun dels premis.

4.            Termini i procediment de presentació de sol·licituds

4.1 Termini de presentació

El termini d'inscripció s'obrirà l'endemà de la publicació en el BOUA i fins al 28 de juny de 2023 a les 23.59 h.

4.2 Procediment de presentació

Les inscripcions es faran a través del següent qüestionari d'UACloud:

[https://cvnet.cpd.ua.es/uacuestionarios/acceso/preguntas.aspx?idcuestionario=170618&idioma=és](https://cvnet.cpd.ua.es/uaCuestionarios/acceso/preguntas.aspx?idcuestionario=170618&idioma=es)

Les inscripcions hauran d'adjuntar la documentació següent:

-   Documentació 1: un arxiu JPG amb l'obra. L'arxiu no ha de superar els 5 MB. En cas de proposta audiovisual de més de 5 MB s'hi adjuntarà un enllaç a l'obra.

-    Documentació 2: un document amb el títol, la fitxa tècnica i la descripció de l'obra.

-    Documentació 3: un arxiu amb un document que continga les dades de la persona autora (nom i cognoms, document d'identitat, estudis que cursa en la UA, breu descripció de la seua trajectòria).

Es podrà presentar solament una obra o sèrie en una mateixa inscripció.

La presentació del projecte serà en qualsevol de les dues llengües oficials de la Comunitat Valenciana i en anglès; ha de ser original.

5.            Criteris d'adjudicació

Els criteris amb els quals es valoraran les obres presentades seran els següents:

-    Relació amb l'objecte de la convocatòria: 20%

-    Connexió i coherència entre forma i contingut: 20%

-    Creativitat: 20%

-   Originalitat: 20%

-    Qualitat tècnica:20%

6.            Òrgan gestor i Comissió de Valoració

6.1 Òrgan instructor

L'òrgan gestor de la convocatòria, Vicerectora de Cultura, Esport i Extensió Universitària, s'encarrega de l'ordenació i instrucció del procediment, i acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és el Servei de Cultura.

Contacte: xxwrodnrgh@wd.jp 965 90 34 00 (ext. 2795).

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La comissió encarregada de la valoració de les sol·licituds tindrà la composició següent:

Presidència:

-   Coordinadora museística de la Universitat d'Alacant.

Secretaria:

-   Tècnica del Servei de Cultura de la Universitat d'Alacant i coordinadora de la plataforma InteractUA.

Vocals:

-   Tècnic del Museu de la Universitat d'Alacant.

-   Tècnic del Museu de la Universitat d'Alacant.

Tots i cadascun dels membres integrants de la Comissió de Valoració hauran d'emplenar i signar el següent document DACI que es troba en l'annex I d'aquesta plantilla.

7.            Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://cultura.ua.es/interactua>, que substitueix la notificació a les persones interessades i té els mateixos efectes.

La proposta de resolució provisional dels premis es publicarà a partir del 7 de juliol en el web de la convocatòria.

A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

Es contactarà amb les persones premiades i aquelles les obres de les quals hagen sigut seleccionades per a participar en la inauguració de l'exposició. El lliurament de premis tindrà lloc en el Museu de la Universitat d'Alacant al setembre de 2023.

8.            Marc legal i pressupostari

La convocatòria dels premis, que serveix de base reguladora es troba recollida en la línia de subvenció 2023LS0020, del Pla Estratègic de Subvencions 2021-23 de la Universitat d'Alacant.

Al seu torn s'emmarca dins els objectius del conveni per al foment d'activitats en matèria d'igualtat en la diversitat per a l'exercici 2023 subscrit entre la Universitat d'Alacant i la Vicepresidència i Conselleria d'Igualtat i Polítiques Inclusives.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació màxima d'aquesta convocatòria és de 690€ i es troba consignada en la clau orgànica capítol 4 del centre de despesa del Servei de Cultura 15.75.8U.93.58. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.            Obligació i justificació de la persona beneficiària

Per a ser beneficiàries d'aquesta convocatòria, les persones participants hauran de complir els requisits expressats en l'apartat núm. 2, com també presentar la documentació que fora requerida, si escau, per a justificar-la.

10.         Cessió de drets

Les i els autors de les obres que opten als premis cediran els drets d'explotació de les obres referits als de reproducció, distribució, comunicació pública i transformació, en el context d'aquesta convocatòria, en qualsevol de les modalitats d'explotació existents i conegudes el dia de la publicació d'aquestes bases.

La Universitat d'Alacant respectarà en tot cas els drets d'autor sobre l'obra, i en reconeixerà, en tot moment, l'autoria.

11.         Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interés públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal i seran conservats durant el temps estrictament necessari per a complir amb la finalitat citada

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de protecció de dades a través de l'adreça [thl@il.sj](mailto:mco@yt.es).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

12.         Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgánica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 23 de maig de 2023

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03796 Sant Vicent del Raspeig - Alacant  
 Tel. 99 478 6807 - Fax 12 456 0154](https://www.google.es/maps/@92.002893,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12070&trk=tyah&trkInfo=tarId%5Y7200658603414%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)